# Arbeidsgruppen - Helseprosjektet

# Møtereferat (referent – Svein Kvåle)

**Sted**: Teams **Dato**: 24.06.24 **Deltakere**: Svein Kvåle, Frode Lingaas, Sofie Ottesen, Kyrre Rørstad (forfall), Bjørnar Boneng (forfall), Geir Søgård. **Tidspunkt**: **19:00 – 20:00**

# Sakslisteelementer

1. **Godkjenning av forrige møtes referat.**
2. **Informasjon**
* Det fortsetter å komme inn nye prøver, noe som er en forutsetning for at vi skal lykkes med prosjektet. Prosjektet har sendt ut prøvesett til flere eiere som har respondert på helseundersøkelsen. **Vi oppfordrer fortsatt til å sende inn informasjon om hunder som prosjektet kan ha nytte av til** **helse@gordonsetter.no**
1. **Faglig utvikling**
* I tillegg til innsatsen for å skaffe nødvendige prøver, har det blitt utført eksperimenter med ny sekvenseringsteknologi på noen hunder med GS og ES. Dette vil øke informasjonstilfanget om hver enkelt hund og vil være til nytte når analysearbeidet intensiveres. Dette arbeidet vil fortsette gjennom våren og sommeren, med tillegg av flere prøver. Prøvene sendes i puljer, da flere benytter de samme analysemaskinene, noe som er bedre for kapasiteten. Så nå har vi en del analyser liggende.
1. **Helseundersøkelser**
* Helseundersøkelsene for engelsk setter er nå ferdigstilt. NMBU har startet på arbeidet med å kontakte hundeeiere som var villige til å sende inn prøver.
* Helseprosjektet har tatt kontakt med Geir Heggertveit for å ta ut helsedata fra DataHound. Dette for å kunne sjekke opp om det ligger noen hunder her inne med diagnose som Helseprosjektet ikke har fanget opp. Både GS og ES data vil bli tatt ut. Pga GDPR regler så blir dataene sendt via raseklubbenes avlsråd.
* Helseprosjektet ønsker også at Avlsrådet skal presentere dataene fra helseundersøkelsen. Vi vil finne en passende dato for et slikt møte.
1. **Prøver**
* Vi jobber nå videre med å skaffe tilveie andre type prøver/biopsier av tær fra syke/friske avdøde hunder. En henvendelse vil bli sendt til VetForum som er et veterinærforum om å sende inn kasus, det vil bli gjort etter fellesferien.
* Vi har startet arbeidet med å ettergå alle tidligere innsendte blodprøver av friske og syke hunder. (Fra forrige prosjektperiode) Dette for å kvalitetssikre diagnosene og sikre at ingen av de friske har blitt syke etter prøvene ble sendt inn. Vi startet med å sende inn kvalitetssikrede prøver i mars og dette vil være en pågående aktivitet.
* Helseprosjektet har gjennomgått alle lister over hunder som tidligere har deltatt i genetiske analyser som PRA og CL, eller har bidratt til andre vitenskapelige prosjekter. Først vil helseprosjektet sende ut e-poster til engelsksettere. Det finnes 2280 engelsksettere med DNA-prøver registrert. Disse hundeeierne vil motta en e-post med informasjon om sin hund og at det er lagret DNA-materiale hos NMBU. NMBU som sender ut e-posten vil spørre om hunden har utviklet atopi, stoffskiftesykdom eller kloløsning i løpet av livet. Det vil være en lenke til en side der eierne kan legge inn informasjon om hunden og dens diagnose. For hundeeiere som ikke har deltatt i helseundersøkelsen, vil det være en lenke til den undersøkelsen, slik at informasjonen om hunden kan inkluderes. Etter at dette er testet ut og sendt ut, vil det bli utarbeidet en liste over gordonsetter, og en lignende prosess vil bli gjennomført. Siden det ikke er NMBU som har gjennomført helseundersøkelsen av gordonsetter, vil prosessen bli noe annerledes.
1. **Ansettelse av forsker**
* Vi fortsetter å se etter gode kandidater til prosjektstillingen. Det er imidlertid stor, kontinuerlig aktivitet både med prøveinnsamling og analyser (som ikke belastes prosjektet), slik at vi skal legge forholdene best mulig til rette for et vellykket prosjekt. Det er avgjørende å samle inn et betydelig antall prøver før vi tilsetter en forsker, for å sikre effektivitet i arbeidet. Vi vektlegger både tilstrekkelig prøvemengde og genetisk mangfold blant individene som prøvene stammer fra.
1. **Samarbeidende spesialist**
* Prosjektgruppen har publisert informasjon om helseprosjektet på Vetforum. Det har kommet mye respons på innleggende. Vetforum er en Facebook gruppe for veterinærer. Et skjema ble vedlagt for enkelt å kunne gi veterinærer info om ønskede diagnoser.
* Prosjektgruppen samarbeider med Evidensia for å utforme en avtale som muliggjør innsamling av flere prøver.
* Prosjektgruppen har anmodet om et møte med Nextmune AS for å undersøke mulighetene for å hente ut relevant anonymisert data fra pasientjournaler.

Neste møte er berammet til 19. august kl. 19:00.